Overflod av strøm i bobil – Askjems Camping-Center AS
Vår erfaring er at mange bobilister har utfordringer med strøm i sine bobiler. For å demonstrere noen ulike teknologier for å oppnå både hurtig lading og god kapasitet i bobil så har vi utstyrt en Carthago med en omfattende utstyrspakke.
For å teste ut ny teknologi og å vise frem det ypperste som kan leveres, har vi tatt frem en "moro-bil" for strømnerdene. Vi tror ikke gjennomsnittscamperen trenger et rullende kraftverk av typen vi her demonstrerer, men elementer av dette monterer vi oftere og oftere inn i bilene vi selger. Fricaping der du er selvforsynt med strøm, blir mer og mer aktuellt nå som nye grupper campere oppdager fordelene med det frie bobillivet.
Pakken består av 4 solcellepaneler på taket, 2 stk kraftige ladere og 3 stk 100 Ah Lithiumbatterier beregnet for bobil i norske forhold. Løsningen lader med over 100 ampere både fra stikkontakt og dynamo, samt optimalt fra de 460 watt med solcellepanel. Denne løsningen gir en reell kapasitet tilsvarende inntil 600 Ah blybatterier, men til en fjerdedel av vekten. Hvert Lithiumbatteri veier kun 13 kilo. I løsningen er det også applikasjoner for mobil / nettbrett, hvor du får full oversikt over hvert enkelt batteri med temperatur, energitilstand, strøm inn og ut, ladesykluser, samt historikk, total gjenværende batterikapasitet i prosent og gjenværende timer på nåværende forbruk - via en sentral batterimonitor.
Vår Carthago har fått en omfattende utstyrsoppgradering for å demonstrere hva som er mulig å få til med strøm i en moderne bobil.
- Dette er noe av det råeste vi kan få til av lading fra motor uten å gå til skrittet og bygge om motor med flere dynamoer, sier mekaniker Bengt Rune.
- Noen bobilister med nyere bobiler opplever å få dårlig lading til bodelsbatteriene sine. Dette kommer av en modernisering av motorens dynamo for å bidra til utslippsreduksjon, sier mekaniker Richard.
- Vi har tatt opp denne problemstillingen med chassisprodusentene, og Fiat har lovet oss at i nyere produksjon så er dette endret, sier Servicemarkedssjef i Askjems, Øyvind Raaen.
- Her går det mer strøm gjennom kablene enn det gjør gjennom hovedsikringen i sikringsskapet ditt hjemme, sier Bengt Rune.
Våre mekanikere Richard og Bengt Rune er i ferd med å montere utstyret. Sikkerhet i løsningen er i fokus.
Sikkerhet er i fokus. Det er store strømstyrker og dermed veldig viktig at alt dimensjoneres korrekt, sikres og monteres profesjonellt. En del av kvalitetssikringen er å analysere kabler og se løsningen gjennom FLIR-kamera, som gir et infrarødt bilde av de ulike komponentene og deres temperatur.
- Alt styres automatisk, og det eneste du strengt tatt trenger å forholde deg til er et instrument som viser gjenværende kapasitet i prosent eller timer, sier Bengt Rune.